Die wêreld in foto’s – 8 Augustus 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die diskusgooier Marcus Nilsson van Swede Woensdag in aksie tydens die Europese Atletiekkampioenskap by die Olimpiese stadion in Berlyn, Duitsland. (Foto: Matthias Schrader, AP) Greenpeace-aktiviste heg ŉ banier aan die Schneefern-gletser op Duitsland se hoogste berg, Zugspitze, in Grainau in Suidelike Duitsland. Die banier lui: “Somer 2018: hitte, droogte, smeltende gletsers – raak nou ontslae van steenkool!” (Foto: Peter Kneffel, AP) Die reusepanda Fu Ban en sy ma, Yang Yang, maak geskenke oop by die Schonbrunn-dieretuin in Wene, Oostenryk. Die tweelingpandas Fu Feng en Fu Ban het hul tweede verjaardagpartytjie saam met hul ma gevier met geskenke, pakkies aartappels, wortels en spesiale bamboeslote. (Foto: Liu Xiang, Xinhua) Brandbestryders sukkel om vlamme geblus te kry tydens die Ranch-brand wat deel vorm van die Mendocino-kompleksbrand naby Ladoga in Kalifornië. (Foto: Noah Berger, AP) ŉ Afghaanse gesondheidswerker dien Woensdag ŉ inenting aan ŉ kind toe tydens ŉ teenpolio-veldtog in die ou deel van Kaboel, Afghanistan. (Foto: Rahmat Gul, AP)